NLRA a (NATIONAL LABOR RELATIONS ACT) garanti dwa anplwaye genyen pou yo 

òganize yo epi epi pou yo negosye kolektivman ak patwon yo, epi pou yo enplike yo 

nan lòt aktivite tèt ansanm. Anplwaye ki anba NLRA* a jwenn pwoteksyon kont yon 

seri kalite move conduit patwon ak sendika. Avi sa a ba w enfòmasyon jeneral sou 

dwa ou ak sou devwa patwon ak sendika selon NLRA a. Itilize enfòmasyon kontak pi 

ba yo pou w kontakte Konsèy Nasyonal Relasyon Travay la, ajans Federal ki ankete 

sou plent epi ki rezoud yo selon NLRA a, si ou gen kesyon sou dwa espesyal ki ta 

aplikab kote w ap travay la espesyalman.

Selon NLRA a, ou gen 

dwa pou w:

• Òganize w an sendika

pou negosye ak patwon w 

konsènan salè w, lè ak lòt tèm 

ak kondisyon travay.

• Fòme, fè pati oswa asiste yon 

sendika.

• Negosye kolektivman atravè 

reprezantan anplwaye yo yo 

menm chwazi pou yon kontra 

ak patwon w pou defini salè, 

avantaj, lè ak lòt kondisyon 

travay ou yo.

• Diskite tèm ak kondisyon

travay ou oswa òganizasyon 

sendika ak kòlèg ou oswa ak 

yon sendika.

• Pran dispozisyon ansanm 

ak yon kòlèg oswa plis pou 

amelyore kondisyon travay 

ou, tankou soulve plent 

konsènan travay la ak patwon 

w dirèkteman oswa ak yon 

enstitisyon gouvènmantal, epi 

chache èd yon sendikat.

• Grèv ak bòykòt, selon objektif 

oswa mwayen grèv la oswa 

bòykòt la.

• Chwazi pa fè okenn nan 

aktivite sa yo, tankou antre 

nan yon sendika oswa rete 

ladan l kòm manm.

DWA ANPLWAYE

SELON LWA NASYONAL SOU RELASYON TRAVAY LA 

(NATIONAL LABOR RELATIONS ACT)

Konduit ilegal p ap akseptab. Si ou kwè yo 

vyole dwa w oswa dwa lòt moun, ou dwe prese 

kontakte NLRB pou pwoteje dwa w, nan yon 

dèle 6 mwa jeneral apre aktivite ilegal la. Ou 

ka mande enfòmasyon sou posib vyolasyon 

yo san patwon w oswa okenn lòt moun pa 

okouran de demann la. Nenpòt moun ka pote 

plent, san se pa anplwaye ki viktim vyolasyon 

an ki pote plent lan dirèkteman. NLRB ka di 

yon patwon pou l repran yon anplwaye li te 

revoke dèyè do lalwa epi pou l peye anplwaye 

a sale ak avantaj li te pèdi, epi l ka mande yon 

anplwaye oswa yon sendika pou l sispann 

vyole lalwa. Anplwaye yo dwe chache asistans 

nan biwo NLRB rejyonal ki pi pre yoke yo 

ka jwenn sou sit entènèt Ajans lan: 

www.nlrb.gov.

Si ou menm avèk kòlèg ou chwazi yon sendika 

kòm reprezantan nou nan negosyasyon 

kolektif, patwon w ak sendika a dwe negosye 

ak bòn fwa nan yon efò konsekan pou yo 

jwenn yon akò ekri, irevokab ki define tèm 

ak kondisyon travay nou. Sendika a dwe 

reprezante nou onètman nan negosye akò a 

ak nan fè li aplike.

Ou ka kontakte NLRB tou lè w rele gratis: 

1-844-762-NLRB (6572). Asistans lang lan 

disponib Moun ki gen pwoblèm pou tande 

ki vle pale ak yon reprezantan NLRB ta dwe 

voye yon imèl bay relay.service@nlrb.gov. 

Yon reprezantan NLRB pral voye yon imèl ba 

moun ki fè demann lan avèk enstriksyon yo 

sou fason pou w planifye yon apèl sèvis relè.

*Lwa Nasyonal sou Relasyon Travay la anglobe pi fò 

patwon sektè prive yo. Moun ki pa anba pwoteksyon 

NLRA a se anplwaye sektè piblik, travayè agrikòl ak 

moun k ap travay nan kay, travayè endepandan, travayè 

paran oswa mari oswa madanm anplwaye, anplwaye 

konpayi ayeryèn ak anplwaye konpayi fewovyè ki anba 

pwoteksyon Lwa sou Travay Fewovyè, ak sipèvizè 

(menm si sipèvizè yo trete ak diskriminasyon poutèt yo 

refize vyole NLRA a ka jwenn pwoteksyon).

Selon NLRA a, li ilegal 

pou sendika a oswa yon 

sendika ki reprezante 

ou nan negosyasyon ak 

patwon w:

• Menase fè w pèdi djòb ou si 

ou pa sipòte sendika a.

• Refize trete yon plent poutèt

ou kritike reprezantan sendika 

a oswa poutèt ou pa manm 

sendika a.

• Itilize oswa suiv nòm oswa 

pwosedi diskriminatwa nan fè 

prezantasyon pòs nan biwo 

sendika.

• Fè oswa eseye fè yon patwon 

trete w ak diskriminasyon akoz 

aktivite sendika w.

• Pran lòt mezi kont ou si ou 

entegre oswa sipòte yon 

sendika.

Selon NLRA a, li ilegal pou 

patwon w:

• Entèdi w mande yon reyinyon

sendika nan lè ki pa gen travay, 

tankou avan oswa aprè lè 

poz; oswa entèdi w distribye 

dokiman sendika nan lè ki pa 

gen travay, nan espas ki pa 

espas travay la, tankou pakin 

oswa sal poz.

• Kesyone w sou sipò ak aktivite 

sendika w la yon fason k ap 

dekouraje w enplike w nan 

aktivite sa a.

• Revoke w, desann grad ou, 

oswa transfere w, redui lè travay 

ou, chanje lè travay ou, oswa 

pran lòt mezi kont ou oswa 

menase pran mezi sa yo, poutèt 

ou fè pati oswa sipòte yon 

sendika, oswa poutèt ou enplike 

w nan aktivite tèt ansanm pou 

sipò ak pwoteksyon resipwòk, 

oswa poutèt ou chwazi pa 

enplike nan okenn aktivite 

kon sa.

• Menase pou fèmen kote w ap 

travay la si anplwaye yo chwazi 

yon sendika pou reprezante yo.

• Pwomèt oswa bay 

pwomosyon, bay 

ogmantasyon, oswa lòt 

avantaj pou dekouraje w oswa 

ankouraje w sipò sendika a.

• Entèdi w mete chapo, bouton 

ak bwòch sendika nan travay la 

sof nan sikonskans espesyal.

•Espyone oswa filme aktivite ak 

ransanbleman pasifik sendika 

oswa pretann fè sa.

Sa se yon Avi Gouvènmatal ofisyèl e pèsòn pa gen dwa pase l anba pye. Technical Revision Date: 05/02/22

ESKANE POU APRANN PLIS